Laki evankelis-luterilaisen kirkon vaakunoista
Suomen säädöskokoelma 785/1986.

L a k i

evankelis-luterilaisen kirkon vaakunoista

Annettu Helsingissä 31 päivänä lokakuuta 1986



 Eduskunnan päätöksen mukaisesti säädetään:

1 §

Evankelis-luterilaisella kirkolla ja sen hiippakunnalla voi olla vaakuna, joka on laadittava yleisten heraldisten periaatteiden mukaan.

2 §

Kirkon vaakunan hyväksyy ja vahvistaa kirkkohallitus.

Hiippakunnan vaakunan hyväksyy tuomiokapituli. Tuomiokapitulin päätös vaakunan hyväksymisestä tai muuttamisesta on alistettava kirkkohallituksen vahvistettavaksi.

Kirkkohallituksen on ennen vaakunan vahvistamista hankittava asiasta valtionarkiston lausunto.

3 §

Kirkon ja hiippakunnan vaakunan tunnuskuvana voi olla vastaavan sinetin aihe tai muu kirkollinen tunnus.

4 §

Vaakunasta tulee käyttää koko vaakunan kuvaa tai pelkästään tunnuskuvaa.

Kirkon vaakunan käyttöä valvoo kirkkohallitus ja hiippakunnan vaakunan käyttöä tuomiokapituli.

5 §

Tämä laki tulee voimaan 1 päivänä tammikuuta 1987.

Helsingissä 31 päivänä lokakuuta 1986

Tasavallan Presidentti

MAUNO KOIVISTO

Ministeri Gustav Björkstrand

Hallituksen esitys 75/86
Laki- ja talousvaliok. miet. 7/86
Suuren valiok. miet. 95/86

</div>

Katso myös
 Tämän lain kumosi Laki evankelis-luterilaisen kirkon vaakunoista annetun lain kumoamisesta, joka tuli voimaan 1.6.2012.
 Tämän lain korvasi laki kirkkolain 25 luvun muuttamisesta (249/2012), joka sisältyy Finlex-tietokantaan.

Säädökset 1986
Vaakunat